**О Д Г О В О Р**

на пратеничкото прашање од пратеникот Рафис Алити поставено на 81-та седница на Собранието на Република Македонија одржана

 на 26 ноември 2009 година

 При процесот на реализацијата на проектот “Нови лични карти“ кој го опфаќа и издавањето на нови патни исправи, стручните служби во Министерството за внатрешни работи се соочија со одредени дилеми во делот на правилно пополнување на рубриката државјанство, односно дали наведената рубрика да пополнува со државјанство на Република Македонија или македонско државјанство.

 Поради ваквите дилеми, Министерството за внатрешни работи за стручно мислење се обрати до Институтот за македонски јазик “Крсте Мисирков“ по што е добиен одговор дека од јазична гледна точка идентични се термините државјанство на Република Македонија и македонско државјанство.